
Për  pajisjen me “Leje” të shtetasve shqiptarë që largohen nga territori i Republikës së Shqipërisë për motive pune ose kualifikimi nëpërmjet punës

Në zbatim të ligjit nr.7939, datë 25.5.1995 “Për migracionin”, me propozimin e Ministrisë së Punës, Emigracionit,  Përkrahjes Sociale dhe ish-të Përndjekurve Politikë, Këshilli i Ministrave

V e n d o s i :

1. Shtetasit shqiptarë që largohen nga territori i  Republikës së Shqipërisë për motive pune ose për kualifikim profesional nëpërmjet punës, për jo më pak se tre muaj, pajisen me “Leje” nga Ministria e Punës, Emigracionit, Përkrahjes Sociale dhe ish-të  Përndjekurve Politikë.
2. Ngarkohet Ministria e Punës, Emigracionit, Përkrahjes Sociale dhe ish-të Përndjekurve Politikë të përcaktojë dokumentet e nevojshme për dhënien e “Lejes” dhe të nxjerrë udhëzime në  zbatim të këtij vendimi.
Ky vendim hyn në fuqi menjëherë.

